《用黄子益韵二首 其二》
宋代·裘万顷

睡起忻然思虑少，病馀犹觉应酬艰。招摇风月聊须竹，收拾云烟幸有山。

但要世缘随手断，莫忧诗债几时还。追奔富贵非吾事，且占林泉一味闲。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。